בהמשך להנחיות היחידה הממשלתית לחופש המידע שנתקבלו במייל נפרד, עודכנה בקשת חופש המידע המקורית כדלקמן:

"לחודש ינואר 2025, פירוט בנפרד ובמובחן של מלוא הישיבות, הפגישות ושיחות העבודה שנערכו באמצעות תוכנות שירותי היוועדות חזותית-קולית כגון זום, טימס, גוגל מיט, סקייפ ואחרים ובפירוט תאריך ומועד הפגישה. לגבי כל אחת מהישיבות/שיחות/פגישות – ציינו באיזו תכנה נעשה שימוש. יש למסור את הפגישות שהתקיימו ברישיון המשרדי. לגבי לשכת המנכ"ל – יש למסור גם את הפגישות שהתקיימו מחשבונות אחרים (שלא דרך הרישיון המשרדי)".

למשרדנו יש רישיון משרדי רק לתוכנת גוגל מיט. מצורף דוח נתוני הפגישות שהתקיימו בחודש ינואר 2025.

אנו נעזרים בסעיף 7(ה) לחוק חופש המידע הקובע: "המידע יועמד לרשות המבקש כפי שהוא מצוי בידי הרשות הציבורית ואין הרשות חייבת לעבד את המידע לצרכיו של המבקש; היה המידע ממוחשב, הוא יופק עבור המבקש באמצעים המשמשים דרך קבע את הרשות".

להלן נתוני הפגישות שהתקיימו בלשכת המנכ"ל (גם מחשבונות אחרים, שלא דרך הרישיון המשרדי):

|  |  |  |  |
| --- | --- | --- | --- |
| **תאריך** | **נושא** | **מספר משתתפים** | **תוכנה** |
| 5.1.25 | שיחת תיאום עם אורי צוק בר וראשי ארגוני החקלאים בנושא פיצוי מס רכוש פירות קיץ | 8 | וואטסאפ |
| 6.1.25 | הקצאת היתרים להעסקת עובדים זרים במסגרת חלף פלשתינאים - 2024+2025 | 7 | זום |
| 12.1.25 | הצגת גאנט שינוי ארגוני למנכ"ל | 3 | זום |
| בכל יום חמישי מתקיימת הערכת מצב פרונטלית + גוגל מיט | הערכת מצב | הנהלה בכירה | גוגל מיט + פרונטלי |

**לרשותכם להבהרות נוספות ככל שיידרשו.**

בברכה,

|  |  |
| --- | --- |
|  | **הדר גולדשטיין**  הממונה על העמדת מידע לציבור  **משרד החקלאות וביטחון המזון**  **טל'**: 03-9485432  **דוא"ל**:  [hofesh-hameida@moag.gov.il](mailto:%20hofesh-hameida@moag.gov.il)  מוקד שירות ותמיכה: \*6016 |